ประกาศกรมทะเบียนการค้าประกาศกรมทะเบียนการค้าเรื่องกำหนดรายการย่อที่ต้องมีในงบการเงิน พ.ศ. ๒๕๔๔ [๑] อาศัยอำนาจตามความในมาตรา๑๑ วรรคสาม แห่งพระราชบัญญัติการบัญชี พ.ศ. ๒๕๔๓ อธิบดีกรมทะเบียนการค้าโดยความเห็นชอบของรัฐมนตรีว่าการกระทรวงพาณิชย์ออกประกาศไว้ ดังต่อไปนี้ข้อ ๑ งบการเงินของผู้มีหน้าที่จัดทำบัญชีดังต่อไปนี้ต้องมีรายการย่อตามที่กำหนดไว้ในแบบที่แนบท้ายประกาศฉบับนี้ คือ(๑)ห้างหุ้นส่วนจดทะเบียน ต้องมีรายการย่อตามที่กำหนดในแบบ ๑(๒)บริษัทจำกัด ต้องมีรายการย่อตามที่กำหนดในแบบ ๒(๓)บริษัทมหาชนจำกัด ต้องมีรายการย่อตามที่กำหนดในแบบ ๓(๔)นิติบุคคลที่ตั้งขึ้นตามกฎหมายต่างประเทศ ต้องมีรายการย่อตามที่กำหนดในแบบ ๔(๕)กิจการร่วมค้าตามประมวลรัษฎากร ต้องมีรายการย่อตามที่กำหนดในแบบ ๕ในกรณีที่ผู้มีหน้าที่จัดทำบัญชีเป็นนิติบุคคลที่ตั้งขึ้นตามกฎหมายต่างประเทศที่ประกอบธุรกิจธนาคารพาณิชย์นอกจากต้องจัดทำงบการเงินโดยมีรายการย่อดังกล่าวข้างต้นแล้วต้องมีรายการย่อตามที่ธนาคารแห่งประเทศไทยกำหนดสำหรับธนาคารพาณิชย์เพิ่มเติมนอกเหนือจากรายการดังกล่าวและในกรณีที่ผู้มีหน้าที่จัดทำบัญชีเป็นบริษัทบริหารสินทรัพย์ตามกฎหมายว่าด้วยบริษัทบริหารสินทรัพย์นอกจากต้องจัดทำงบการเงินโดยมีรายการย่อดังกล่าวข้างต้นแล้วต้องมีรายการย่อตามที่ธนาคารแห่งประเทศไทยกำหนดสำหรับบริษัทเงินทุนเพิ่มเติมนอกเหนือจากรายการดังกล่าวด้วยข้อ ๒ ในกรณีที่ลักษณะหรือสภาพของธุรกิจไม่มีรายการที่ต้องแสดงรายการย่อครบตามแบบที่กำหนดไว้ก็ให้งดเว้นไม่ต้องแสดงรายการย่อที่ไม่มีดังกล่าวข้อ ๓ งบกำไรขาดทุนอาจเลือกแสดงแบบขั้นเดียวหรือแสดงแบบหลายขั้นก็ได้สำหรับงบแสดงการเปลี่ยนแปลงส่วนของผู้ถือหุ้นงบแสดงการเปลี่ยนแปลงส่วนของสำนักงานใหญ่หรืองบแสดงการเปลี่ยนแปลงส่วนของผู้ร่วมค้า อาจเลือกแสดงแบบงบกำไรขาดทุนเบ็ดเสร็จแทนก็ได้ข้อ ๔ ในกรณีที่มาตรฐานการบัญชีกำหนดให้มีการแสดงรายการย่อนอกเหนือจากรายการที่กำหนดไว้ดังกล่าวข้างต้นต้องแสดงรายการนั้นเพิ่มเติมด้วยข้อ ๕ ในระยะเริ่มแรกที่ประกาศฉบับนี้มีผลให้บังคับให้ผู้มีหน้าที่จัดทำบัญชีซึ่งเป็นบริษัทจำกัดที่มิได้มีหน้าที่จัดทำและนำส่งงบการเงินต่อสำนักงานคณะกรรมการกำกับหลักทรัพย์และตลาดหลักทรัพย์ตามกฎหมายว่าด้วยหลักทรัพย์และตลาดหลักทรัพย์นิติบุคคลที่ตั้งขึ้นตามกฎหมายต่างประเทศและกิจการร่วมค้าตามประมวลรัษฎากรได้รับยกเว้นไม่ต้องแสดงรายการในงบการเงินเปรียบเทียบกับปีก่อนและให้ผู้มีหน้าที่จัดทำบัญชีซึ่งเป็นบริษัทมหาชนจำกัดที่มิได้มีหน้าที่จัดทำและนำส่งงบการเงินต่อสำนักงานคณะกรรมการกำกับหลักทรัพย์และตลาดหลักทรัพย์ตามกฎหมายว่าด้วยหลักทรัพย์และตลาดหลักทรัพย์หรือมิได้เป็นบริษัทที่มีหลักทรัพย์จดทะเบียนในตลาดหลักทรัพย์แห่งประเทศไทยได้รับยกเว้นไม่ต้องแสดงรายการงบการเงินรวมเปรียบเทียบกับปีก่อนแต่ต้องเริ่มแสดงรายการในงบการเงินหรืองบการเงินรวมแล้วแต่กรณีเปรียบเทียบกับปีก่อนสำหรับการจัดทำงบการเงินซึ่งมีรอบปีบัญชีเริ่มต้นในหรือหลังวันที่ ๑ มกราคม พ.ศ.๒๕๔๖ เป็นต้นไปข้อ ๖ ประกาศนี้ให้ใช้บังคับสำหรับการจัดทำงบการเงินซึ่งมีรอบปีบัญชีเริ่มต้นในหรือหลังวันที่๑ มกราคม พ.ศ. ๒๕๔๕ เป็นต้นไป แต่ทั้งนี้หากผู้ใดสามารถปฏิบัติตามข้อกำหนดในประกาศฉบับนี้ได้ก่อนถึงกำหนดเวลาใช้บังคับก็สมควรกระทำและให้ถือว่าผู้นั้นได้จัดทำงบการเงินโดยถูกต้องตามข้อกำหนดในเรื่องนี้แล้วประกาศณ วันที่ ๑๔ กันยายน พ.ศ. ๒๕๔๔อดุลย์วินัยแพทย์อธิบดีกรมทะเบียนการค้า[เอกสารแนบท้าย]๑. งบการเงินของห้างหุ้นส่วนจดทะเบียน (แบบ๑)๒. งบการเงินของบริษัทจำกัด (แบบ ๒)๓. งบการเงินของบริษัทมหาชนจำกัด (แบบ ๓)๔.งบการเงินของนิติบุคคลที่ตั้งขึ้นตามกฎหมายต่างประเทศ (แบบ ๔)๕.งบการเงินของกิจการร่วมค้าตามประมวลรัษฎากร (แบบ ๕)(ดูข้อมูลจากภาพกฎหมาย)สุกัญญา/พิมพ์๑๑มิถุนายน ๒๕๕๒อุรารักษ์/ตรวจ๑๕มิถุนายน ๒๕๕๒[๑]ราชกิจจานุเบกษา เล่ม ๑๑๘/ตอนพิเศษ ๙๑ ง/หน้า ๑๗/๑๙กันยายน ๒๕๔๔